KBANK ตั้งเป้าลดเอ็นพีแอลต่ำกว่า 3%
โพสต์ทูเดย์-ธนาคารกสิกรไทย ตั้งเป้าลดเอ็นพีแอลให้ต่ำกว่า 3% ในปีนี้
8 ม.ค. 2553

โพสต์ทูเดย์-ธนาคารกสิกรไทย ตั้งเป้าลดเอ็นพีแอลให้ต่ำกว่า 3% ในปีนี้
นายประสาร ไตรรัตน์วรกุล กรรมการผู้จัดการ ธนาคารกสิกรไทย(KBANK) กล่าวว่า ในปี 2553 ธนาคารตั้งเป้าลดสัดส่วนหนี้ที่ไม่ก่อให้เกิดรายได้ (เอ็นพีแอล) ลงให้ต่ำกว่าระดับ 3% จากปัจจุบันอยู่ในระดับเกิน 3% ซึ่งแนวโน้มเอ็นพีแอลต่อสินเชื่อรวมปีนี้น่าจะลดลง จากการปล่อยสินเชื่อได้เพิ่มขึ้น แต่ยืนยันว่ายังคงนโยบายปล่อยสินเชื่ออย่างระมัดระวัง
สำหรับปีนี้ ธนาคารตั้งเป้าปล่อยสินเชื่อใหม่ขยายตัว 7-9% เทียบกับปีที่แล้ว โดยตั้งเป้าขยายสินเชื่อรายย่อยมากที่สุด 15-16% สินเชื่อเอสเอ็มอี 8-10% และสินเชื่อธุรกิจขนาดใหญ่ 2-4%